मौके पर शहरी थानों के अलावा चौबेपुर और फूलपुर तक की फोर्स पहुंच गई. छात्रों को बेकाबू होता देख एडीएम सिटी ने रबर बुलेट फायर करने के आदेश दिए. रबर बुलेट चलने लगे तो उपद्रवी छात्र हॉस्टल की तरफ भागे. फोर्स ने उन्हें दूर तक खदेड़ दिया. शाम चार बजे के बाद हालात काबू में आए. एसपी सिटी और एडीएम सिटी ने चीफ प्रॉक्टर रॉयना सिंह के साथ काफी देर तक कुलपति प्रो. राकेश भटनागर से हालात पर चर्चा की. कुलपति ने दोषी छात्रों को चिह्नित कर उनके खिलाफ कड़ी कार्रवाई के निर्देश दिए हैं. बिड़ला हॉस्टल के तीन कमरों को सील कर दिया गया है.